শুকুৰবাৰে মধ্য মুম্বাইৰ এটা ৬১ মহলীয়া আৱাসিক ভৱনত অগ্নিকাণ্ড সংঘটিত হয়।
মধ্য মুম্বাইৰ কুৰে ৰোডৰ ৬১ মহলীয়া গগণচুম্বী ৱান আভিঘ্না পাৰ্ক ভৱনৰ ১৯ মহলাত জুইয়ে চানি ধৰাৰ ফলত চাঞ্চল্যৰ সৃষ্টি হয়।
বৃহন্মুম্বাই পৌৰ নিগমৰ (BMC) বিষয়াসকলে জনোৱা মতে, শুকুৰবাৰে মুম্বাইৰ পেৰেল অঞ্চলত সংঘটিত এই অগ্নিকাণ্ডত এজন ৩০ বছৰীয়া ব্যক্তি আঘাতপ্ৰাপ্ত হৈ মৃত্যুবৰণ কৰে।
মুম্বাই অগ্নি নিৰ্বাপক বিভাগৰ মতে মৃত ব্যক্তিজন ভৱনটোৰ ১৯ তম মহলাৰ পৰা তললৈ বাগৰি পৰিছিল। মৃত ব্যক্তিজন অৰুণ তিৱাৰী বুলি চিনাক্ত কৰা হৈছে।
মুম্বাইৰ মেয়ৰ কিশোৰী পেডনেকাৰ আৰু অন্যান্য বিষয়াসকল ঘটনাস্থলীত উপস্থিত হয়।
অতি কমেও ১২ টা অগ্নি নিৰ্বাপক ইঞ্জিন আৰু পানীৰ টেংকাৰ ঘটনাস্থলীত উপস্থিত হৈছে। দুৰ্ঘটনাস্থলীত বৰ্তমান অনুসন্ধান আৰু উদ্ধাৰ অভিযান চলি আছে।
অগ্নিকাণ্ডৰ কাৰণ এতিয়াও জানিব পৰা হোৱা নাই বুলি অগ্নি নিৰ্বাপক বিষয়া সকলে জানিবলৈ দিছে।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
